# Il-Ġurnal Uffiċjali C 34A/1 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 34A |
| | |
| Edizzjoni bil-Malti | Informazzjoni u Avviżi | Volum 641 ta' Frar 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 34A

Edizzjoni bil-Malti

Informazzjoni u Avviżi

Volum 641 ta' Frar 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | L-Ombudsman Ewropew |
| 2021/C 34 A/01 | Avviż ta’ pożizzjoni vakanti OMB/2/2021 — Direttur — Direttorat għall-Amministrazzjoni fl-Uffiċċju tal-Ombudsman Ewropew | 1 |

Werrej

Paġna

V   Avviżi

PROĊEDURI AMMINISTRATTIVI

L-Ombudsman Ewropew

2021/C 34 A/01

Avviż ta’ pożizzjoni vakanti OMB/2/2021 — Direttur — Direttorat għall-Amministrazzjoni fl-Uffiċċju tal-Ombudsman Ewropew

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

L-Ombudsman Ewropew

| 1.2.2021 | MT | Il-Ġurnal Uffiċjali tal-Unjoni Ewropea | CA 34/1 |
| --- | --- | --- | --- |

1.2.2021

MT

Il-Ġurnal Uffiċjali tal-Unjoni Ewropea

CA 34/1

---

AVVIŻ TA’ POŻIZZJONI VAKANTI OMB/2/2021

Direttur — Direttorat għall-Amministrazzjoni fl-Uffiċċju tal-Ombudsman Ewropew

(2021/C 34 A/01)

INFORMAZZJONI ĠENERALI

| Titlu tal-kariga | Direttur |
| --- | --- |
| Grupp ta’ funzjonijiet u grad | AD 14 |
| Bażi ġuridika | L-Artikolu 29(2) tar-Regolamenti tal-Persunal (1) |
| Post tax-xogħol | Brussell |
| Skadenza għall-applikazzjoni | fil-25 ta’ Frar 2021. |
| Data tal-bidu preferuta | Mill-aktar fis possibbli |

Titlu tal-kariga

Direttur

Grupp ta’ funzjonijiet u grad

AD 14

Bażi ġuridika

L-Artikolu 29(2) tar-Regolamenti tal-Persunal (1)

Post tax-xogħol

Brussell

Skadenza għall-applikazzjoni

fil-25 ta’ Frar 2021.

Data tal-bidu preferuta

Mill-aktar fis possibbli

MIN AĦNA

Il-missjoni tal-Ombudsman Ewropew hija li jappoġġa ċ-ċittadinanza Ewropea. Aħna nagħmlu dan billi nindirizzaw l-ilmenti u billi naħdmu mal-istituzzjonijiet tal-UE biex ngħinu fil-ħolqien ta’ amministrazzjoni aktar responsabbli, trasparenti, etika u effettiva. L-Ombudsman Ewropew jippromwovi amministrazzjoni tajba u jistinka biex jidentifika prattiki amministrattivi ħżiena bil-għan li jkun hemm rimedju għalihom.

L-Ombudsman Ewropew jinvestiga l-ilmenti taċ-ċittadini li jvarjaw minn komunikazzjoni u servizz ħżiena, nuqqas ta’ trasparenza fit-teħid ta’ deċiżjonijiet u rifjut ta’ aċċess għal dokumenti għal ksur tad-drittijiet fundamentali u ta’ kwistjonijiet kuntrattwali. L-Uffiċċju jwettaq ukoll investigazzjonijiet fuq inizjattiva proprja dwar kwistjonijiet sistemiċi b’impatt fuq il-kwalità tal-amministrazzjoni tal-UE. Il-prinċipji gwida tal-Uffiċċju huma l-indipendenza, l-integrità, il-ġustizzja, ir-responsabbiltà, it-trasparenza, id-djalogu u s-servizz.

L-Ombudsman Ewropew huwa uffiċċju żgħir u dinamiku bi pjan ta’ stabbiliment ta’ madwar 75 kariga u b’baġit annwali ta’ madwar EUR 12-il miljun. L-uffiċċji tiegħu jinsabu fi Brussell u Strasburgu. Dan joffri post tax-xogħol dinamiku u rispettuż inkluż bilanċ tajjeb bejn il-ħajja privata u dik professjonali u atmosfera tax-xogħol pjaċevoli. L-istruttura organizzazzjonali tal-Uffiċċju ttejjeb il-parteċipazzjoni, tiffaċilita l-iżvilupp tal-ħiliet u l-għodod moderni ta’ ħidma tagħna jippermettu effiċjenza u flessibbiltà. Ksibna bilanċ bejn il-ġeneri għall-maniġers u l-amministraturi u morna lil hinn mill-miri.

DESKRIZZJONI TAL-KARIGA

Id-Direttur se jissorvelja, jiġġestixxi u jiżgura l-funzjonament bla xkiel tad-Direttorat għall-Amministrazzjoni li għadu kif ġie stabbilit biex jappoġġa n-negozju ewlieni tal-Ombudsman għall-inkjesti. Id-Direttorat se jkun responsabbli mill-ġestjoni tal-proċess, ir-riżorsi umani, il-finanzi u l-akkwist, l-IT, il-ġestjoni tad-dokumenti, is-sigurtà, u l-kontinwità tan-negozju.

Id-Direttur se jiżgura l-kwalità tas-servizzi mogħtija mid-Direttorat, kif ukoll il-komunikazzjoni u l-koordinazzjoni effettivi fi ħdan id-Direttorat u bejn id-Direttorat u l-bqija tal-organizzazzjoni.

Id-Direttur huwa mistenni jagħti parir lis-Segretarju Ġenerali dwar kwistjonijiet relatati mal-funzjonament ġenerali tal-uffiċċju; jiżviluppa mezzi effettivi ta’ komunikazzjoni u kooperazzjoni ma’ istituzzjonijiet u partijiet ikkonċernati esterni oħrajn; jirrappreżenta lill-Ombudsman esternament u f’avvenimenti pubbliċi; u jwettaq kompiti speċifiċi, fuq talba tal-Ombudsman.

Id-Direttur se jirrapporta lis-Segretarju Ġenerali u jaħdem mill-qrib mad-Direttur tal-Inkjesti u l-maniġers l-oħrajn.

Peress li l-Ombudsman beħsiebu jimplimenta politika ta’ mobbiltà għall-maniġers tiegħu, li għandu jkollhom esperjenza estensiva, il-kandidati għandhom ikunu lesti li jaħdmu f’oqsma ta’ attività differenti matul il-karriera tagħhom fl-Ombudsman.

Din il-proċedura tal-għażla, li hija mfassla biex tagħti lill-Awtorità tal-Ħatra l-għażla l-aktar wiesgħa possibbli, se titmexxa fl-istess ħin mal-proċeduri interni u interistituzzjonali ta’ reklutaġġ skont l-Artikolu 29(1)(a) u (b) tar-Regolamenti tal-Persunal.

X’QED INFITTXU

Qed infittxu maniġer motivat ħafna u b’esperjenza b’fehim ippruvat tat-tekniki moderni ta’ ġestjoni u b’fehim eċċellenti tal-oqsma u l-attivitajiet koperti mid-Direttorat.

Dan l-impjieg jeħtieġ sens eċċellenti ta’ inizjattiva u responsabbiltà, ħiliet b’saħħithom ta’ tmexxija u ta’ interazzjoni man-nies, motivazzjoni għall-innovazzjoni, kapaċità ppruvata għall-ġestjoni tal-bidla kif ukoll il-kapaċità li jiġu żgurati l-aġilità, il-flessibbiltà u l-effiċjenza fil-funzjonament ġenerali tal-uffiċċju.

Id-Direttur huwa mistenni li jaħseb b’mod strateġiku, jantiċipa u jidentifika problemi potenzjali u jipproponi soluzzjonijiet fattibbli, inkluż li jadatta b’mod kreattiv l-aħjar prattiki minn istituzzjonijiet oħra tal-UE (u lil hinn) għad-daqs u l-kultura tax-xogħol tal-Ombudsman Ewropew.

Fehim profond ta’ amministrazzjoni tajba u l-kwistjonijiet istituzzjonali tal-UE, ħiliet eċċellenti ta’ komunikazzjoni u ta’ koordinazzjoni kif ukoll fehim tajjeb ħafna tal-istrateġija tal-Ombudsman, huma essenzjali.

Impenn qawwi għaż-żamma ta’ ambjent tax-xogħol pożittiv u l-kapaċità li jiġu solvuti l-kunflitti huma essenzjali wkoll.

POST TAL-IMPJIEG

Il-post tal-impjieg se jkun Brussell. Din il-kariga se tinvolvi missjonijiet fl-uffiċċju ta’ Strasburgu tal-Ombudsman Ewropew u fil-postijiet tax-xogħol l-oħra tal-istituzzjonijiet tal-UE; tista’ tinvolvi missjonijiet f’pajjiżi oħra fl-Unjoni Ewropea jew lil hinn minnha.

MIN JISTA’ JAPPLIKA

L-applikanti għandhom jissodisfaw ir-rekwiżiti li ġejjin fil-mument tal-applikazzjoni:

(a)   Kundizzjonijiet ġenerali

| — | ikunu ċittadini ta’ wieħed mill-Istati Membri tal-Unjoni Ewropea; |
| --- | --- |

—

ikunu ċittadini ta’ wieħed mill-Istati Membri tal-Unjoni Ewropea;

| — | igawdu mid-drittijiet sħaħ tagħhom bħala ċittadini; |
| --- | --- |

—

igawdu mid-drittijiet sħaħ tagħhom bħala ċittadini;

| — | ikunu wettqu kwalunkwe obbligu impost fuqhom mil-liġijiet dwar is-servizz militari. |
| --- | --- |

—

ikunu wettqu kwalunkwe obbligu impost fuqhom mil-liġijiet dwar is-servizz militari.

(b)   Kundizzjonijiet speċifiċi

Kwalifiki u esperjenza professjonali:

| — | ikollhom lawrja universitarja (2); |
| --- | --- |

—

ikollhom lawrja universitarja (2);

| — | ikollhom mill-inqas ħmistax-il sena esperjenza professjonali wara li jkunu kisbu lawrja universitarja, li mill-inqas għaxra minnhom ikunu f’funzjonijiet rilevanti għad-deskrizzjoni tal-impjieg ta’ hawn fuq; |
| --- | --- |

—

ikollhom mill-inqas ħmistax-il sena esperjenza professjonali wara li jkunu kisbu lawrja universitarja, li mill-inqas għaxra minnhom ikunu f’funzjonijiet rilevanti għad-deskrizzjoni tal-impjieg ta’ hawn fuq;

| — | ikunu eżerċitaw b’mod effettiv responsabbiltajiet maniġerjali għal mill-inqas ħames snin. |
| --- | --- |

—

ikunu eżerċitaw b’mod effettiv responsabbiltajiet maniġerjali għal mill-inqas ħames snin.

Għarfien tal-lingwi:

Huwa meħtieġ għarfien profond (mill-inqas il-livell C1 (3)) ta’ waħda mil-lingwi uffiċjali tal-Unjoni Ewropea (4) u għarfien tajjeb ħafna (mill-inqas il-livell B2 (5)) ta’ mill-inqas lingwa oħra minn dawn.

GĦARFIEN U ĦILIET MEĦTIEĠA

| — | Fehim eċċellenti tal-missjoni u l-istrateġija tal-Ombudsman Ewropew, u għarfien tajjeb ħafna tal-funzjonament tal-istituzzjonijiet tal-UE. |
| --- | --- |

—

Fehim eċċellenti tal-missjoni u l-istrateġija tal-Ombudsman Ewropew, u għarfien tajjeb ħafna tal-funzjonament tal-istituzzjonijiet tal-UE.

| — | Esperjenza fl-iżvilupp u l-implimentazzjoni ta’ politiki tal-HR li jħarsu ’l quddiem inkluż il-ġestjoni tal-bidla, l-iżvilupp u ż-żamma tal-persunal, il-benesseri u l-politiki ta’ taħriġ. |
| --- | --- |

—

Esperjenza fl-iżvilupp u l-implimentazzjoni ta’ politiki tal-HR li jħarsu ’l quddiem inkluż il-ġestjoni tal-bidla, l-iżvilupp u ż-żamma tal-persunal, il-benesseri u l-politiki ta’ taħriġ.

| — | Għarfien fil-fond tar-Regolamenti tal-Persunal tal-UE u fehim eċċellenti tar-Regolament Finanzjarju, ir-regoli tal-UE dwar l-akkwist pubbliku u l-baġit tal-UE. |
| --- | --- |

—

Għarfien fil-fond tar-Regolamenti tal-Persunal tal-UE u fehim eċċellenti tar-Regolament Finanzjarju, ir-regoli tal-UE dwar l-akkwist pubbliku u l-baġit tal-UE.

| — | Għarfien tajjeb ħafna tal-ippjanar u l-eżekuzzjoni tal-kontinwità tan-negozju, kif ukoll tar-rekwiżiti u l-prattiki tas-sigurtà. |
| --- | --- |

—

Għarfien tajjeb ħafna tal-ippjanar u l-eżekuzzjoni tal-kontinwità tan-negozju, kif ukoll tar-rekwiżiti u l-prattiki tas-sigurtà.

| — | Esperjenza fil-ġestjoni tal-proċess, inklużi l-ġestjoni u l-arkivjar tad-dokumenti; il-governanza u l-għodod tal-IT; il-ġestjoni tal-għarfien u l-għodod korporattivi tal-UE. |
| --- | --- |

—

Esperjenza fil-ġestjoni tal-proċess, inklużi l-ġestjoni u l-arkivjar tad-dokumenti; il-governanza u l-għodod tal-IT; il-ġestjoni tal-għarfien u l-għodod korporattivi tal-UE.

| — | Għal raġunijiet prattiċi, huwa meħtieġ għarfien profond tal-Ingliż u għarfien tajjeb tal-Franċiż. Għarfien ta’ lingwi uffiċjali oħra tal-Unjoni Ewropa jista’ jkun ta’ vantaġġ. |
| --- | --- |

—

Għal raġunijiet prattiċi, huwa meħtieġ għarfien profond tal-Ingliż u għarfien tajjeb tal-Franċiż. Għarfien ta’ lingwi uffiċjali oħra tal-Unjoni Ewropa jista’ jkun ta’ vantaġġ.

Barra minn hekk, id-detentur tal-impjieg jeħtieġ li jkollu:

| — | ħiliet eċċellenti ta’ tmexxija, ta’ ġestjoni u ta’ interazzjoni man-nies, inkluż il-kapaċità li jippromwovi spirtu tat-tim b’saħħtu u li jżomm relazzjonijiet tax-xogħol tajbin ma’ interlokuturi interni u esterni; |
| --- | --- |

—

ħiliet eċċellenti ta’ tmexxija, ta’ ġestjoni u ta’ interazzjoni man-nies, inkluż il-kapaċità li jippromwovi spirtu tat-tim b’saħħtu u li jżomm relazzjonijiet tax-xogħol tajbin ma’ interlokuturi interni u esterni;

| — | ħsieb strateġiku b’saħħtu u ħiliet eċċellenti għas-soluzzjoni tal-problemi; |
| --- | --- |

—

ħsieb strateġiku b’saħħtu u ħiliet eċċellenti għas-soluzzjoni tal-problemi;

| — | ħiliet ta’ komunikazzjoni eċċellenti, inklużi ħiliet ta’ komunikazzjoni interpersonali u l-kapaċità li juri impenn lejn kultura ta’ servizz lejn iċ-ċittadini u l-istituzzjonijiet; |
| --- | --- |

—

ħiliet ta’ komunikazzjoni eċċellenti, inklużi ħiliet ta’ komunikazzjoni interpersonali u l-kapaċità li juri impenn lejn kultura ta’ servizz lejn iċ-ċittadini u l-istituzzjonijiet;

| — | il-kapaċità li jiġġestixxi t-tibdil organizzazzjonali u jappoġġa lill-persunal waqt it-tibdil. |
| --- | --- |

—

il-kapaċità li jiġġestixxi t-tibdil organizzazzjonali u jappoġġa lill-persunal waqt it-tibdil.

PROĊEDURA TAL-GĦAŻLA

L-Awtorità tal-Ħatra se tiġi megħjuna minn Kumitat Konsultattiv ta’ Selezzjoni sabiex tagħżel il-kandidat.

Il-Kumitat Konsultattiv ta’ Selezzjoni l-ewwel se jevalwa u jqabbel il-kwalifiki, l-esperjenza u l-motivazzjoni tal-applikanti kollha, abbażi tal-applikazzjonijiet tagħhom. Abbażi ta’ din il-valutazzjoni komparattiva, il-Kumitat Konsultattiv ta’ Selezzjoni se jagħmel lista qasira tal-kandidati l-aktar adatti, li għandhom jiġu mistiedna għall-ewwel intervista.

Din l-ewwel għażla hija bbażata fuq valutazzjoni komparattiva tal-applikazzjonijiet. L-issodisfar tar-rekwiżiti ma jiggarantixxix stedina għall-ewwel intervista. Fost il-kandidati intervistati, il-Kumitat Konsultattiv ta’ Selezzjoni jista’ jiddeċiedi li jagħżel minn qabel il-kandidati li jistgħu jattendu għat-tieni intervista mal-Kumitat.

Abbażi tar-riżultati ġenerali, il-kandidati kklassifikati l-aħjar se jipparteċipaw f’intervista finali mal-Ombudsman.

Jekk il-miżuri ta’ trażżin kontra l-coronavirus jibqgħu fis-seħħ fiż-żmien tal-intervisti, il-kandidati jistgħu jiġu intervistati b’vidjokonferenza.

Il-kandidati kollha se jiġu informati bl-eżitu ta’ kull pass tal-proċedura tal-għażla.

BAŻI ĠURIDIKA

Din il-kariga qiegħda tiġi ppubblikata f’konformità mal-Artikolu 29(2) tar-Regolamenti tal-Persunal għall-Uffiċjali tal-Unjoni Ewropea (kariga maniġerjali superjuri).

OPPORTUNITAJIET INDAQS

L-Ombudsman Ewropew huwa impjegatur li jħaddan opportunitajiet indaqs, li jinkoraġġixxi applikazzjonijiet minn persuni kwalifikati u jfittex li jippromwovi b’mod attiv id-diversità fuq il-post tax-xogħol.

INDIPENDENZA U DIKJARAZZJONI TA’ INTERESSI

Qabel jibdew jaqdu dmirijiethom, il-kandidati huma mitluba jiddikjaraw li se jaġixxu b’mod indipendenti fl-interess pubbliku u li ma għandhom l-ebda interess li jista’ jitqies li jippreġudika l-indipendenza tagħhom.

PROTEZZJONI TAD-DATA

Id-data personali li l-kandidati jipprovdu għall-finijiet ta’ din il-proċedura tal-għażla se tiġi pproċessata skont ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (6).

APPLIKAZZJONIJIET

Il-kandidati għandhom jissottomettu l-applikazzjoni tagħhom permezz tas-sistema ta’ applikazzjoni online fuq is-sit web tal-Ombudsman (www.ombudsman.europa.eu/office/careers) sal-25 ta’ Frar 2021 f’12.00 nofsinhar (ħin ta’ Brussell).

Mhumiex se jitqiesu l-applikazzjonijiet li jaslu tard.

Kwalunkwe korrispondenza dwar il-proċedura tal-għażla għandha tintbagħat fl-indirizz tal-email li ġej: career@ombudsman.europa.eu (fis-suġġett l-email għandu jkollha t-titlu li ġej: OMB/2/2021).

Qabel ma jippreżentaw l-applikazzjoni tagħhom, il-kandidati għandhom jivverifikaw sew jekk jissodisfawx il-kriterji kollha ta’ eliġibbiltà biex b’hekk jevitaw l-esklużjoni awtomatika mill-proċedura tal-għażla.

Biex ikunu validi, l-applikazzjonijiet iridu jinkludu:

| — | ittra ta’ motivazzjoni bl-Ingliż li tirreferi għall-avviż ta’ pożizzjoni vakanti OMB/2/2021 u li tispjega r-raġunijiet tal-kandidat għall-applikazzjoni; |
| --- | --- |

—

ittra ta’ motivazzjoni bl-Ingliż li tirreferi għall-avviż ta’ pożizzjoni vakanti OMB/2/2021 u li tispjega r-raġunijiet tal-kandidat għall-applikazzjoni;

| — | kopja tal-curriculum vitae tagħhom bl-Ingliż (preferibbilment europass CV: http://europass.cedefop.europa.eu/); |
| --- | --- |

—

kopja tal-curriculum vitae tagħhom bl-Ingliż (preferibbilment europass CV: http://europass.cedefop.europa.eu/);

| — | kopji ta’ dokumenti ta’ sostenn relatati mal-istudji tagħhom (7), evidenza ta’ esperjenza professjonali u responsabbiltajiet attwali (8). |
| --- | --- |

—

kopji ta’ dokumenti ta’ sostenn relatati mal-istudji tagħhom (7), evidenza ta’ esperjenza professjonali u responsabbiltajiet attwali (8).

Mistoqsijiet dwar kwistjonijiet tekniċi għandhom jiġu indirizzati lil: webmaster@ombudsman.europa.eu

---

(1)  Regolament tal-Kunsill (KEE, Euratom, KEFA) Nru 259/68 tad-29 ta’ Frar 1968 li jistabbilixxi r-Regolamenti tal-Persunal tal-Uffiċjali u l-Kondizzjonijiet ta’ Impjieg ta’ Uffiċjali Oħra tal-Komunitajiet Ewropej u li jistabbilixxi miżuri temporanji applikabbli għall-Uffiċjali tal-Kummissjoni (ĠU L 56, 4.3.1968, p. 1), kif emendat l-aħħar bir-Regolament (UE, Euratom) Nru 1023/2013 tal-Parlament Ewropew u tal-Kunsill (ĠU L 287, 29.10.2013, p. 15).

(2)  L-Artikolu 5(3)(c) tar-Regolamenti tal-Persunal għall-Uffiċjali tal-Unjoni Ewropea jeħtieġ li l-applikanti jkollhom mill-inqas:

| (i) | livell ta’ edukazzjoni li jikkorrispondi għal studji universitarji mitmuma attestati b’diploma meta l-perjodu normali tal-edukazzjoni universitarja jkun ta’ erba’ snin jew aktar, jew |
| --- | --- |

(i)

livell ta’ edukazzjoni li jikkorrispondi għal studji universitarji mitmuma attestati b’diploma meta l-perjodu normali tal-edukazzjoni universitarja jkun ta’ erba’ snin jew aktar, jew

| (ii) | livell ta’ edukazzjoni li jikkorrispondi għal studji universitarji mitmuma attestati b’diploma u esperjenza professjonali adegwata ta’ mill-inqas sena meta l-perjodu normali tal-edukazzjoni universitarja jkun ta’ mill-inqas tliet snin. |
| --- | --- |

(ii)

livell ta’ edukazzjoni li jikkorrispondi għal studji universitarji mitmuma attestati b’diploma u esperjenza professjonali adegwata ta’ mill-inqas sena meta l-perjodu normali tal-edukazzjoni universitarja jkun ta’ mill-inqas tliet snin.

(3)  Ara l-Qafas Komuni Ewropew ta’ Referenza għal-Lingwi (QKERL) https://europass.cedefop.europa.eu/sites/default/files/cefr-mt.pdf

(4)  Il-lingwi uffiċjali tal-Unjoni Ewropea huma: il-Bulgaru, il-Kroat, iċ-Ċek, id-Daniż, in-Netherlandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, l-Irlandiż, it-Taljan, il-Latvjan, il-Litwan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol u l-Iżvediż.

(5)  Ara n-nota f’qiegħ il-paġna 3.

(6)  ĠU L 295, 21.11.2018, p. 39.

(7)  Ara n-nota f’qiegħ il-paġna 2.

(8)  Dokumenti li juru l-esperjenza professjonali għandhom jindikaw b’mod ċar id-dati tal-bidu u tat-tmiem, it-titlu tal-impjieg, u n-natura eżatta tad-dmirijiet imwettqa.

---